CELEX: 32004D0586
Language: et
Date: 2004-07-19 00:00:00
Title: 2004/586/EÜ: Nõukogu otsus, 19. juuli 2004, millega määratletakse vahendite ümberjaotamise üldised põhimõtted määruse (EÜ) nr 1268/1999 (ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa kandidaatriikides ühinemiseelsel perioodil) alusel

4.8.2004   
            
            
               ET
            
            
               Euroopa Liidu Teataja
            
            
               L 257/6
            
         
      NÕUKOGU OTSUS,
   
   19. juuli 2004,
   millega määratletakse vahendite ümberjaotamise üldised põhimõtted määruse (EÜ) nr 1268/1999 (ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa kandidaatriikides ühinemiseelsel perioodil) alusel
   (2004/586/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse nõukogu 21. juuni 1999. aasta määrust (EÜ) nr 1268/1999 ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa kandidaatriikides ühinemiseelsel perioodil, (1) eriti selle artikli 15 teist lõiku,
   võttes arvesse komisjoni ettepanekut,
   ning arvestades järgmist:
   
               (1)
            
            
               Euroopa Ülemkogu Kopenhaageni istungjärgul 12. ja 13. detsembril 2002 kinnitati läbirääkimiste tulemused, mille tagajärjel ühinevad 2004. aastal ühendusega kaheksa riiki, kellele kohaldatakse praegu määruse (EÜ) nr 1268/1999 sätteid. Nende riikide Euroopa Liiduga ühinemise tõttu 1. mail 2004, ei saa nad enam kõnealuse määruse alusel toetust. Seega jätkatakse ajavahemikul 2004-2006 kõnealuse määruse alusel toetuse andmist ainult Bulgaariale ja Rumeeniale.
            
         
               (2)
            
            
               Komisjoni poolt Bulgaariale ja Rumeeniale esitatud teetähiste kinnitamisega nõustus Kopenhaageni Euroopa Ülemkogu määrama nõukogu 18. detsembri 1989. aasta määrusega (EMÜ) nr 3906/89 (Ungari Vabariigile ja Poola Rahvavabariigile antava majandusabi kohta) (2) loodud PHARE programmi, määrusega (EÜ) nr 1268/1999 loodud põllumajandusele ja maaelule antava erakorralise liitumiseelse abi programmi (SAPARD) ning nõukogu määrusega (EÜ) nr 1267/1999 (3) loodud ühinemiseelse struktuuripoliitika rahastamisvahendi (ISPA) alusel antava abi jaotamise vastavalt 30 % ja 70 %.
            
         
               (3)
            
            
               Kõnealune jaotus võtab arvesse artikli 15 esimeses lõikes osutatud toetuse vajadust ja toetuse vastuvõtmise võimet ning määruse (EÜ) nr 1268/1999 artikli 7 lõikes 3 sätestatud rahaeraldise jaotuse kriteeriume igale kandidaatriigile.
            
         
               (4)
            
            
               Nõukogu võtab vastavalt määruse (EÜ) nr 1268/1999 artikli 15 teisele lõigule vastu üldised põhimõtted SAPARDi vahendi jaoks olemasolevate rahastamisvahendite ümberjaotamise kohta allesjäänud abi saavate riikide Rumeenia ja Bulgaaria vahel,
            
         ON VASTU VÕTNUD JÄRGMISE OTSUSE:
   Ainus artikkel
   Ajavahemikuks 2004-2006 määratakse määruse (EÜ) nr 1268/1999 alusel toetuse andmisel olemasolevate vahendite jaotus Rumeenia ja Bulgaaria vahel suhtarvuga 70 % Rumeeniale ja 30 % Bulgaariale.
   
      Brüssel, 19. juuli 2004
      
         
            Nõukogu nimel
         
         
            eesistuja
         
         C. VEERMAN
         
      
   
   
      (1)  EÜT L 161, 26.6.1999, lk 87. Määrust on viimati muudetud määrusega (EÜ) nr 769/2004 (ELT L 123, 27.4.2004, lk 1).
   
      (2)  EÜT L 375, 23.12.1989, lk 11. Määrust on viimati muudetud määrusega (EÜ) nr 769/2004.
   
      (3)  EÜT L 161, 26.6.1999, lk 73. Määrust on viimati muudetud määrusega (EÜ) nr 769/2004.